
В восьми верстах от города Новгорода - Северского, в Черниговской области, есть село Леньково, расположенное при реке Десне. В глубокой древности это селение было несколько ближе к городу. В нем существовал храм во имя Собора Пресвятой Богородицы, почему и доныне то место называется Богородичным. Во время польского нашествия при самозванце село Леньково и его церковь были совершенно опустошены. Во второй же половине XVII столетия все селение было перенесено на новое место. Построен был и новый храм, посвященный имени св. Архистратига Михаила. В нем и помещается чудотворная икона Богоматери. 
Предание говорит, что в этот храм икона Божьей Матери перенесена была из прежней Богородичной церкви. История явления и прославления этого образа передает следующее. 
Против самой горы, на которой впоследствии выстроена была церковь, есть на реке Десне весьма опасный водоворот. Даже опытные пловцы с большими затруднениями могут переплыть эту пучину. Очень часто случалось, что в этот водоворот попадали огромных размеров баржи, нагруженные хлебом, и становились добычею бездны: круговращение воды своею стремительною силою увлекала их вместе с сопровождающими их людьми. И вот на этом опасном месте однажды обретена была икона Божьей Матери, приплывшая к берегу реки. Благоговейные верующие, узрев пречистый образ, взяли его и поставили сначала на горе, против гибельного места. Через некоторое время на этом месте и возник вышеупомянутый Богородичный храм. С тех пор пловцы по реке Десне обыкновенно останавливались у села Леньково, сходили на берег и заходили в Леньковский храм. После усердной молитвы перед образом Богоматери они бросали между собой жребий, кому оставаться на барже и плыть с нею через опасный водоворот. Остальные же его товарищи шли пешком по берегу реки до конца страшного места. И благоволение Божьей Матери, видимо, почила на опасном месте со времени построения вблизи его храма в честь Ее имени. Замечено было, что со времени явления иконы Богоматери несчастья с пловцами стали случаться редко, а впоследствии и совершенно прекратились. 
До XVIII столетия икона была перенесена в Спасо-Преображенский монастырь, где и находилась до Октябрьского переворота 1917 года. Далее история умалчивает судьбу чудотворного образа. 
Среди всего окрестного населения Леньковская икона пользовалась большим почитанием, привлекая на поклонение Пречистой Деве множество верующих, в особенности тех, которым приходится часто вручать себя во власть водной стихии. 
Образ Богоматери «Спасительница утопающих», прославившись и многими другими чудесами, стал почитаем не только в Чернигово - Северщине, но и далеко за ее пределами, особенно в больших портовых городах Русской земли. 
22 мая 2003 года в день памяти Святителя Николая чудотворца состоялось освящение храма в честь иконы Божьей Матери «Нечаянная радость» - подворья Спасо-Преображенского монастыря при СИЗО №32 в Новгород-Северском. После освящения храма благочестивый хрестианин Сергей Вячеславович Бабушкин подарил настоятелю обители древний список (точный образ и подобие) с Леньковской иконы Божьей Матери. 
Отреставрированный древний список Чудотворного образа "Спасительница утопающих" вновь вернулся на Новгород-Северскую землю, в стены Новгород-Северского Спасо-Преображенского монастыря. С возвращением иконы началось возрождение обители. 
 
Акафист Пресвятой Богородице 
пред иконою Ее, именуемой 
«Спасительница утопающих» 
Кондак 1
Взбранной Воеводе, Владычице нашей Богородице, дивным на реце Десне явлением от вечныя смерти и злых обстояний избавляющей, Благодарственная пения приносим Ти раби Твои, Богомати Пречистая. От всяких нас бед и зол избави, да зовем Ти: Радуйся Мати Божия, Спасительница утопающих и во гресех погибающих. 
Икос 1
Архангел Гавриил с небесе послан бысть к Тебе, Богородице возвестити радость велию о рождении от Тебе Спасителя рода человеческого. Подражая его приветствию, и мы глаголим Ти: Радуйся Благодатная, Ею же радость миру даровася; Радуйся Ею же небо и земля соединися; Радуйся небесных чинов радование; Радуйся Богобоящихся человеков увеселение; Радуйся злых демонов прогнание; Радуйся всех святых ликование; Радуйся неверующих вразумление; Радуйся скорбящих отрада и утешение; Радуйся болящих исцеление; Радуйся обидимых заступление; Радуйся православных христиан покров и ограждение; Радуйся непокорных усмирение; Радуйся Мати Божия, Спасительнице утопающих и во гресех погибающих. 
Кондак 2
Видящи смирение твое и покорность воле Божией, вразумляеми Тобою подражати Тебе, благодарственно и мы из глубины души взываем Богу: Аллилуиа. 
Икос 2
Разумея тайну Твоего, Богородице, заступлення людей Твоих в реце Десне утопающих како явила милосердие о них и явила чудотворную икону твою граду Новгороду - Северску и веси Леньковской, Спасительница утопающих именуемую. Взирая на Ю и молящися Ей глаголем: Радуйся Мати Милосердная; Радуйся Царице неба и Земли, мир от бед спасающая; Радуйся Премудрая Руководительнице наша, житие наше устрояющая; Радуйся от потопления на водах спасающая; Радуйся во грехах погибающих от вечные погибели избавляющая; Радуйся во все времена и лета добрым людям помогающая; Радуйся уныние и печаль от сердец наших отводящая; Радуйся жезле и опора старости; Радуйся постников укрепление; Радуйся восстание падших; Радуйся учащихся умов просветление; Радуйся честных иноков покров и заступление; Радуйся Мати Божия, Спасительница утопающих и во гресех погибающих. 
Кондак 3
Сила благодатная от иконы Твоея исходит, и всем поклоняющимся Ей посылаются дары целебныя и спасительныя на водах и суше сущим, поклоняющимся и поющим: Аллилуиа. 
Икос 3
Имуще попечение о страждущих людех всегда являла Царица Небесная чудеса и спасала Русь святую от варваров и грабителей. И в нынешнее смутное время мы недостойнии дети Твои просим милости и помощи Твоей, глаголя: Радуйся Заступнице рода христианского; Радуйся Молитвенице неусыпная; Радуйся ограждение града нашего и весей от разорения и потопления; Радуйся жестокосердных посрамляющая; Радуйся просящих у Тебя помощи не отвергающая; Радуйся Госпоже ближних и дальних; Радуйся ереси и расколов искоренительнице; Радуйся умягчение злых сердец; Радуйся примирение враждующих; Радуйся Споручнице грешных и взыскание погибших; Радуйся отчаянных грешников с Богом примирение; Радуйся всеми оставленых не оставляющая; Радуйся Мати Божия, Спасительница утопающих и во гресех погибающих. 
Кондак 4
Буря житейских волнений одолевает нас немощных и страждущих. Но никто, взирающий на образ Твой с упованием не бывает не услышан поя Тебе и Сыну Твоему хвалебную песнь: Аллилуиа. 
Икос 4
Слышавше ближнии и дальнии о являемых чудесах от иконы Твоея, радующеся о милости Твоей к людем на Десне-реке утопающим и воздающим тебе достойную честь: Радуйся Высоте до небес восходящая; Радуйся радосте всеобъемлющая; Радуйся цвете неувядаемый; Радуйся скорбящих радосте; Радуйся Милостивая милующая грешников; Радуйся нечаянную радость нам подающая; Радуйся во Успении Твоем нас не оставляющая; Радуйся обездоленых и обиженых богатство неистощимое; Радуйся Кладезю воды живительныя; Радуйся Источниче неисчерпаемый; Радуйся к жизни вечной наша путеводительнице; Радуйся Покрове миру ширший облака; Радуйся Мати Божия, Спасительнице утопающих и во гресех погибающих. 
Кондак 5
Боготечная звезда икона Твоя Владычице, явися страждущим людем града Новгорода - Северска и близлежащей веси Леньковской. Получив Ю яко дар Божественный, изображаемой Владычице и Ея Божественному Младенцу вси воспеша: Аллилуиа. 
Икос 5
Видевше чудеса преславная избавления от потопления на реце Десне все недоумеваху, како Божия Матерь явила милость свою и благодарнии сущи людие поклоняхуся и величаху Тя сице: Радуйся Стено и ограждение града нашего; Радуйся с небожители о людях присно молящаяся; Радуйся незримая Управительнице на водах; Радуйся и на суше путешествующих Благая Одигитрие; Радуйся земнородных у Престола Сына Твоего поминающая; Радуйся прославляющих Тя прославляющая; Радуйся хулящих имя Божие карающая; Радуйся в чистоте и целомудрии жиги нас научающая; Радуйся подвижников благочестия прославляющая; Радуйся честных супружеств благословение; Радуйся девственников присное радование; Радуйся Глубино учений Богодохновенных; Радуйся Мати Божия, Спасительнице утопающих и во гресех погибающих. 
Кондак 6
Проповедница имени Божия, взирая на образ Твой честный, поклоняющеся и величающе Тя Богомати, умиленно взываем Сыну Твоему, из Тебе рождшемуся: Аллилуиа. 
Икос 6
Возсия благодать людем Твоим от явления Твоея иконы, притекающие в храм Твой и поклоняющиеся Ей токи милостей и щедрот Твоих получают. Предстоя и ныне пред честным образом Твоим просим и мы милости и здравия недугующим, обидимым и скорбящим защиты и утешения вопиющим Ти: Радуйся наше непостыдное упование; Радуйся целителънице от неисцеленных болезней; Радуйся от бед и печалей избавление; Радуйся греховных язв наших врачевание; Радуйся слепым зрение подающая; Радуйся глухих и немых слышание и глаголание; Радуйся хромых хождение и на путь истинный наставнице; Радуйся обидящих грозно наказующая; Радуйся обидимых оправдание; Радуйся веры утверждение; Радуйся умирающих упокоение; Радуйся и по смерти нам помогающая; Радуйся Мати Божия, Спасительнице утопающих и во гресех погибающих. 
Кондак 7
Хотяще Человеколюбец Господь спасти человека от вечныя смерти даде в помощь и заступление Матерь Свою. И никто не отыде тощ и неуслышан от образа Твоего. Мы же со умилением поклоняемся Ему, слезно глаголем Сыну Твоему: Аллилуиа. 
Икос 7
Новое чудо явила икона Твоя Богомати, когда страждущим на водах Ты оказала помощь от потопления в реце Десне, и всем к Тебе прибегающим и просящим у Тебя помощи буди Заступница, именуемая Спасительница утопающих. Приими и сие моление из глубины сердечныя Тебе возносимое: Радуйся Спасительнице на водах утопающих; Радуйся избавительнице во гресех погибающих; Радуйся прибавление ума; Радуйся двери райские отверзающая; Радуйся Споручнице грешных именуемая; Радуйся презирати суетная нас научающая; Радуйся грешников с Богом примирение; Радуйся врагов невидимых мучение; Радуйся в недоумении советы добрые подающая; Радуйся житие наше добре устрояющая; Радуйся юношей наставнице целомудрия; Радуйся старым сединам силы обновляющая; Радуйся Мати Божия, Спасительница утопающих и во гресех погибающих. 
Кондак 8
Странники и пришельцы мы на земли, не имеем здесь пребывающего града и в небесный град Иерусалим укажи нам путь, Путеводительнице наша, да выну зовем и поем Богу: Аллилуиа. 
Икос 8
Всем благая подавши, Дева Всепетая, коемуждо по потребе: болящим здравие, обидимым покров и защищение, алчущих хлебом питаеши, слепым зрение даруеши; вразуми всех заблудших и настави на путь покаяния да согласно с нами взывают Ти: Радуйся неизглаголаная красоте; Радуйся Всехвальная доброте; Радуйся разуме неисчерпаемый; Радуйся младенцев питатильнице; Радуйся Мати сиротствующих; Радуйся Надеждо ненадежных; Радуйся юных наставнице; Радуйся детей строптивых укрощение; Радуйся любви Божия исполнение; Радуйся Премудросте неисчерпаемая; Радуйся Упование верных; Радуйся Заре, сияющая во тьме блуждающим; Радуйся Мати Божия, Спасительнице утопающих и во гресех погибающих. 
Кондак 9
Всяк земнеродный да взыграется духом просвещаем и да торжествует, славяще Твой праздник Богомати Пречистая, и да вопиет архангельский глас: Радуйся Благодатная, Господь с Тобою, и Тобою с нами вопиющими Ему песнь: Аллилуиа. 
Икос 9
Витийствующий язык не возможет достойно восхвалити Тя Богородице, не возгнушайся наших хвалений недостойными усты глаголющих: Радуйся, Блаженная Чрево, вместившая невместимого; Радуйся Купино неопалимая; Радуйся нерушимая стено; Радуйся Вратарнице, двери райские верным отверзающая; Радуйся Живоносный источниче; Радуйся скоропослушнице, прошения наша во благо исполняющая; Радуйся гнев Божий от нас отводящая; Радуйся Теплоте весь мир любовию согревающая; Радуйся земледельцев плодами обильными награджающая; Радуйся верним во всех нуждах помогающая; Радуйся хотящим жити по заповедем Божым помогающая; Радуйся разуму и мудрости нас научающая; Радуйся Мати Божия, Спасительнице утопающих и во гресех погибающих. 
Кондак 10
Спасти хотя мир, Господь явися на земли, вселься во утробу Твою, освятив Ю, благоволи избрати Тя матерь себе, видя доброту Твою и смирение. Научи и нас в простоте сердечней смиренным сердцем пети Творцу Богу: Аллилуиа. 
Икос 10
Стена и покров граду нашему Святая икона Твоя, Владычице: с сим образом благодать Моя и сила - рекла еси Первообразу. Не остави и нас, о Богомати, пошли благодать Твою свыше на предстоящия люди Твоя, глаголющия: Радуйся Мати неискусобрачная; Радуйся Невесто неневестная; Радуйся душ наших спасение; Радуйся Честнейшая Херувим; Радуйся Славнейшая Серафим; Радуйся паче всех земных существ возвеличенная; Радуйся во обители райские путь указующая; Радуйся всеми оставленных не оставляющая; Радуйся сиротствующих незримая воспитательнице; Радуйся скорбных матерей утешение; Радуйся греховной слепоты исцеление; Радуйся странствующих христиан покров и ограждение; Радуйся Мати Божия, Спасительнице утопающих и во гресех погибающих. 
Кондак 11
Пения и моления нашего не отвергни Благая, но просвети наш ум и очи сердечныя, и научи Творцу и Богу пети с благоговением песнь: Аллилуиа. 
Икос 11
Свет Божественный от Тебе воссиял и просветил всю вселенную. Просвети и нас, недостойных чад Твоих, Царице Небесная да зовем Ти: Радуйся Солнце Правды нам явившая; Радуйся луче умнаго Солнца; Радуйся мрачные души просвещающая; Радуйся еретиков и раскольников посрамляющая; Радуйся молние, души светом веры озаряющая; Радуйся громе враги устрашающий; Радуйся столпе утверждающий благочестие; Радуйся Светиле, всю землю освещающее; Радуйся радосте всех скорбящих; Радуйся уповающих на Тя непосрамление; Радуйся спасение всех к тебе прибегающих; Радуйся слабым силы обновляющая; Радуйся Мати Божия, Спасительнице утопающих и во гресех погибающих. 
Кондак 12
Благодати Божия исполнено житие Твое на земли, научи и нас подражати Тебе в вере, молитве, благочестии и приведи нас в вечные обители райския, идеже непрестанно поют лики святых: Аллилуиа. 
Икос 12
Поюще Тебе песни хвалы и благодарения Тебе Дево Всепетая о всех благодеяниях в отечестве и граде нашем явленых просим помощи нам в смутное сие время, огради нас Царице Небесная от врагов видимых и невидимых, да зовем Ти усердне: Радуйся молитвенице наша неусыпная; Радуйся чаше черплющая нам радость; Радуйся утоление печали; Радуйся недугующих безвозмездная целительнице; Радуйся духов лукавых прогонительнице; Радуйся злых человек вразумление; Радуйся нищих защитнице; Радуйся труждающихся помощнице; Радуйся невоздержных воздержанию научающая; Радуйся воюющим на плоть помогающая; Радуйся ярых безбожников посрамление; Радуйся бедных вдов заступление; Радуйся Мати Божия, Спасительнице утопающих и во гресех погибающих. 
Кондак 13
О Всепетая Мати, рождшая Спасителя Мира, приими наше моление сие и избави от всяких зол, болезней, бед и напастей, нашествия иноплеменников, междоусобныя брани и будущия изми муки о Тебе вопиющих: Аллилуиа, Аллилуиа, Аллилуиа. 
 

(Этот кондак читается трижды, затем икос 1 и кондак 1)
 

Молитвы Пресвятой Богородице 
пред иконою Ее, именуемой 
«Спасительница утопающих»
 

Молитва первая. 
О Пресвятая Дево, Честнейшая Херувим и славнейшая Серафим приими от нас недостойных сие хвалебное пение и избави нас от глада, губительства. Огня, меча, нашествия иноплеменных, от междуусобныя брани, от смертоносныя язвы, от враг видимых и невидимых, от лжепророков, ересей и расколов огради, научи нас твердой вере, молитве, смирению и воздержанию, просвети наш ум, настави на добро и истинный путь, во время исхода нашего от сей жизни буди помощницей, защити от злых духов, и на страшном суде Сына Твоего умоли о помиловании нас грешных, приведи нас к вожделенному отечеству небесному, идеже лица Святых купно с Тобою славословят Отца и Сына и Святаго Духа во веки веков. Аминь. 
 

Молитва вторая. 
Заступница усердная, Мати Господа Вышняго! Ты еси всем христианом помощь и заступление, паче же в бедах сущим. Призри нине с высоты святыя Твоея и на ны, с верою поклоняющияся Причистому образу Твоему, и яви, молим Тя, скорую помощь Твою по морю плавающим и от ветров бурных тяжкие скорби терпящим. Подвигни и вся православныя христианы на спасение в водах утопающих, и воздаждь подвизающимся о сем богатыя милости и щедроты Твоя. Се бо, на образ Твой взирающе, Тебе, яко милостивно сущей с нами, приносим смиренная моления наша. Не имамы бо ни иныя помощи, ни инаго предстательства, ни утешения, Токмо Тебе, о Мати всех скорбящих и напаствуемых. Ты по Бозе наша Надежда и Заступница, и на тя уповающе, сами себе, и друг друга, и весь живот наш Тебе предаем во веки веков. Аминь. 
 
 

Тропарь, Глас 4 
К Богородице прилежно ныне притецем, грешнии и смиреннии, и припадем, в покаянии зовуще из глубины души: Владычице, помози, на ны милосердовавши, потщися, погибаем от множества прегрешений, не отврати Твоя рабы тщи, Тя бо и едину надежду имамы. 
 

Кондак, Глас 6 
Предстательство христиан непостыдное, ходатайство ко Творцу непреложное, не презри грешных молений гласы, но предвари, яко Благая, на помощь нас, верно зовущих Ти; ускори на молитву и потщися на умоление, предстательствующи присно, Богородице, чтущих Тя. 
 

Ин Кондак, Глас 8 
Взбранной Воеводе победительная, яко избавльшеся от злых, благодарственная восписуем Ти раби Твои, Богородице, но яко имущая державу непобедимую, от всяких нас бед свободи, да зовем Ти: радуйся, Невесто Неневестная. 
 

Величание 
Величаем Тя, Пресвятая Дево, Богоизбранная Отроковице, и чтим образ Твой святый, имже точиши исцеления всем с верою притекающим. 

